amanoisuno/poetBack huggingface dataset:
題春夢秋歸故里 吉師老 
故國歸路賒，春晚在天涯。明月夜來夢，碧山秋到家。開窗聞落葉，遠墅見晴鴉。驚起曉庭際，鶯啼桃杏花。
看蜀女轉昭君變 吉師老 
妖姬未著石榴裙，自道家連錦水濆。檀口解知千載事，說盡綺羅當日恨，昭君傳意向文君。
放猿 吉師老 
放爾千山萬水身，野泉晴樹好為鄰。啼時莫近瀟湘岸，明月孤舟有旅人。
鴛鴦 吉師老 
江島濛濛煙靄微，綠蕪深處刷毛衣。渡頭驚起一雙去，飛上文君舊錦機。
巫峽聽猿 吳商浩 
巴江猿嘯苦，響入客舟中。孤枕破殘夢，三聲隨曉風。連雲波澹澹，和霧雨濛濛。巫峽去家遠，不堪魂斷空。
長安春贈友人 吳商浩 
繁華堪泣帝城春，粉堞青樓勢礙雲。花對玉鉤簾外發，各有歸程千萬里，東風時節恨離群。
塞上即事 吳商浩 
身似星流跡似蓬，玉關孤望杳溟蒙。寒沙萬里平鋪月，分明更想殘宵夢，故國依然在甬東。
宿山驛 吳商浩 
文戰何堪功未圖，又驅羸馬指天衢。露華凝夜渚蓮盡，好同範蠡扁舟興，高掛一帆歸五湖。
北邙山 吳商浩 
北邙山草又青青，今日銷魂事可明。綠酒醉來春未歇，堪取金爐九還藥，不能隨夢向浮生。
秋塘曉望 吳商浩 
鐘盡疏桐散曙鴉，故山煙樹隔天涯。西風一夜秋塘曉，零落幾多紅藕花。
水樓感事 吳商浩 
高柳螿啼雨後秋，年光空感淚如流。滿湖菱荇東歸晚，閑倚南軒盡日愁。
泊舟 吳商浩 
身逐煙波魂自驚，木蘭舟上一帆輕。雲中有寺在何處，山底宿時聞磬聲。
湘雲 吳商浩 
□滿湘江雲瑩空，紛紛長對水溶溶。日西遙望自歸處，盡掛九疑千萬峰。
秋閨 沈祖仙 
白馬三軍客，青娥十載思。玉庭霜落夜，羅幌月明時。爐冷蜘蛛喜，燈高熠耀期。愁多不可曙，流涕坐空幃。
秋閨 邵士彥 
斜日空庭暮，幽閨積恨盈。細風吹帳冷，微月度窗明。怨坐啼相續，愁眠夢不成。調琴欲有弄，畏作斷腸聲。
擣衣 吳大江 
沙塞秋應晚，金閨恨已空。那堪裂紈素，時許出房櫳。杵影弄寒月，砧聲調夜風。裁縫雙淚盡，萬里寄雲中。
題慈恩塔 荊叔 
漢國山河在，秦陵草樹深。暮雲千里色，無處不傷心。
三湘有懷 蕭靜 
柳絮飛來別洛陽，梅花落後到三湘。世情已逐浮雲散，離恨空隨江水長。
九日對酒 元凜 
嘉辰複遇登高台，良朋笑語傾金罍。煙攤秋色正堪玩，誰知靖節當時事，空學狂歌倒載回。
中秋夜不見月 元凜 
蟾輪何事色全微，賺得佳人出繡幃。四野霧凝空寂寞，公子倚欄猶悵望，懶將紅燭草堂歸。
雷塘 徐振 
九重城闕悲涼盡，一聚園林怨恨長。花憶所為猶自笑，若問皇天惆悵事，只應斜日照雷塘。
古意 徐振 
擾擾都城曉又昏，六街車馬五侯門。箕山渭水空明月，可是巢由絕子孫。
寄人 張侹 
酷憐風月為多情，還到春時別恨生。倚柱尋思倍惆悵，一場春夢不分明。
武昌阻風 方澤 
江上春風留客舟，無窮歸思滿東流。與君盡日閑臨水，貪看飛花忘卻愁。
秋夜宿淮口 景池 
露白草猶青，淮舟倚岸停。風帆幾處客，天地兩河星。樹靜禽眠草，沙寒鹿過汀。明朝誰結伴，直去泛滄溟。
贈喬尊師 張鴻 
長忌時人識，有家雲澗深。性惟耽嗜酒，貧不破除琴。靜鼓三通齒，頻湯一味參。知師最知我，相引坐檉陰。
村行 姚揆 
天淡雨初晴，遊人恨不勝。亂山啼蜀魄，孤棹宿巴陵。影暗村橋柳，光寒水寺燈。罷吟思故國，窗外有漁罾。
潁川客舍 姚揆 
素琴孤劍尚閒遊，誰共芳尊話唱酬。鄉夢有時生枕上，回首帝京歸未得，不堪吟倚夕陽樓。
獨不見 王訓 
日晚宜春暮，風軟上林朝。對酒近初節，開樓蕩夜謠。石橋通小澗，竹路上青霄。持底誰見許，長愁成細腰。
歸去來引 張熾 
歸去來，歸期不可違。相見旋明月，浮雲共我歸。
結客少年場行 虞羽客 
幽並俠少年，金絡控連錢。竊符方救趙，擊築正懷燕。輕生辭鳳闕，揮袂上祁連。陸離橫寶劍，出沒騖征旃。蒙輪恒顧敵，超乘忽爭先。摧枯逾百戰，拓地遠三千。骨都魂已散，樓蘭首複傳。龍城含宿霧，瀚海接遙天。歌吹金微返，振旅玉門旋。烽火今已息，非複照甘泉。
塞上 鄭渥 
出門何處問西東，指畫翻為語論同。到此客頭潛覺白，早晚回鞭複南去，大衣高蓋漢鄉風。
洛陽道 鄭渥 
客亭門外路東西，多少喧騰事不齊。楊柳惹鞭公子醉，頃刻知音幾存歿，半回依約認輪蹄。